Kansas City

Kansas City (anglese, Citate de Kansas) es le nomine de duo citates e un area metropolitan que los contine, situate al confluentia del fluvios Kansas e Missouri. Kansas City, Missouri, le plus grande citate in Missouri, es le base del Area Metropolitan de Kansas City, que ha un population de c. 2 milliones. Kansas City, Kansas es situate al altere latere del fluvio que divide Kansas City, e es le tertie plus grande citate in Kansas.

 Area Metropolitan de Kansas City 

Le area metropolitan de Kansas City es un area metropolitan situate in le statos de Kansas e Missouri. Illo es le vinti-septime plus grande area metropolitan in le Statos Unite, con un population total de circa 1.967.405. Le area metropolitan coperi dece-cinque contatos e plure citates.

 Kansas City, Missouri 

Kansas City, Missouri ("KCMO") es un citate in le stato de Missouri del SUA, que coperi partes del contatos Jackson, Clay, Contato Cass, Missouri|Cass]], e Platte. Es situate al junction de fluvios Kansas e Missouri (le Puncto Kaw), juxta Kansas City, Kansas. Illo es le plus grande citate in le area metropolitan de Kansas City, le plus grande citate in Missouri, e le trenta-novesime plus populate citate in le Statos Unite. In 2006, le citate habeva un population de c. 447.306.

 Kansas City, Kansas 

Kansas City, Kansas (KCK) es le tertie plus grande citate in le stato de Kansas. In le anno 2000, le censo contava le population de KCK como 146.867.

 North Kansas City, Missouri 

North Kansas City es un citate in le contato Clay, Missouri, SUA. Ben que le population de North Kansas City contava 4714 in le censo de 2000, le citate habe un grande base industrial que emplea milles de personas de omne parte del area metropolitan.